ਅੰਜੋਲੀ ਇਲਾ ਮੈਨਨ
  ਅੰਜੋਲੀ ਇਲਾ ਮੈਨਨ (ਜਨਮ 17 ਜੁਲਾਈ 1940) ਭਾਰਤ ਦੇ ਪ੍ਰਮੁੱਖ ਸਮਕਾਲੀ ਕਲਾਕਾਰਾਂ ਵਿੱਚੋਂ ਇੱਕ ਹੈ। ਉਸ ਦੀਆਂ ਪੇਂਟਿੰਗਾਂ ਐਨਜੀਐਮਏ, ਚੰਡੀਗੜ੍ਹ ਮਿਊਜ਼ੀਅਮ ਅਤੇ ਪੀਬੌਡੀ ਐਸੈਕਸ ਮਿਊਜ਼ੀਅਮ ਸਮੇਤ ਕਈ ਪ੍ਰਮੁੱਖ ਸੰਗ੍ਰਹਿਆਂ ਵਿੱਚ ਮੌਜੂਦ ਹਨ। 2006 ਵਿੱਚ, ਉਸ ਦੀ ਟ੍ਰਿਪਟਾਈਚ ਰਚਨਾ "ਯਾਤਰਾ" ਨੂੰ ਸੈਨ ਫਰਾਂਸਿਸਕੋ, ਕੈਲੀਫੋਰਨੀਆ ਦੇ ਏਸ਼ੀਅਨ ਆਰਟ ਮਿਊਜ਼ੀਅਮ ਦੁਆਰਾ ਪ੍ਰਾਪਤ ਕੀਤਾ ਗਿਆ ਸੀ। 2009 ਵਿੱਚ ਲੰਡਨ ਦੀ ਆਈਕਨ ਗੈਲਰੀ ਵਿੱਚ ਇੰਡੀਅਨ ਕੌਂਸਲ ਫਾਰ ਕਲਚਰਲ ਰਿਲੇਸ਼ਨਜ਼ (ਆਈਸੀਸੀਆਰ) ਦੁਆਰਾ ਪੇਸ਼ ਕੀਤੀ ਗਈ 'ਕਲਪਨਾ: ਫਿਗਰੇਟਿਵ ਆਰਟ ਇਨ ਇੰਡੀਆ' ਸਮੇਤ ਹੋਰ ਰਚਨਾਵਾਂ ਸਮੂਹ ਪ੍ਰਦਰਸ਼ਨੀਆਂ ਦਾ ਹਿੱਸਾ ਵੀ ਰਹੀਆਂ ਹਨ। ਉਸ ਦਾ ਪਸੰਦੀਦਾ ਮਾਧਿਅਮ ਮੇਸੋਨਾਈਟ ਉੱਤੇ ਤੇਲ ਹੈ, ਹਾਲਾਂਕਿ ਅੰਜੋਲੀ ਨੇ ਮੁਰਾਨੋ ਗਲਾਸ, ਕੰਪਿਊਟਰ ਗ੍ਰਾਫਿਕਸ ਅਤੇ ਵਾਟਰ ਕਲਰ ਸਮੇਤ ਹੋਰ ਮੀਡੀਆ ਵਿੱਚ ਵੀ ਕੰਮ ਕੀਤਾ। ਅੰਜੋਲੀ ਇੱਕ ਮਸ਼ਹੂਰ ਚਿੱਤਰਕਾਰ ਹੈ। ਉਸ ਨੂੰ 2000 ਵਿੱਚ ਪਦਮ ਸ਼੍ਰੀ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਉਹ ਨਵੀਂ ਦਿੱਲੀ ਵਿੱਚ ਰਹਿੰਦੀ ਅਤੇ ਕੰਮ ਕਰਦੀ ਹੈ।